ועדת החוקה, חוק ומשפט, כנסת 16, פרוטוקול מספר 133, 2004-01-07 10:30

מיכאל איתן: המטרה של החקיקה מתייחסת בראש וראשונה, מאחר ומדובר בחוק הבחירות לגופים ציבוריים, לשני סוגים של מוסדות.

מיכאל איתן: מוסדות של מפלגות ומוסדות של ארגונים שקשורים בתעסוקה, ארגוני עובדים, ארגוני מעבידים, ארגונים יציגים למיניהם.

מיכאל איתן: ההצעה אומרת שבשלב הראשון ההליכים שמתקיימים בתוך הגופים הם הליכים של בחירות, וכמו בכל בחירות יש ועדת בחירות, מכאן זה מתחיל.

מיכאל איתן: אין מישהו חיצוני שיעשה את הבחירות, יש ועדה שצריכה לנהל את הבחירות.

מיכאל איתן: הצעת החוק אומרת שועדת הבחירות הזאת צריכה להיות בראשות שופט בדימוס.

מיכאל איתן: ההנחה היא שהשופט הזה מצד אחד עדיין מקבל את משכורתו מהממסד, בפוזיציה שבה הוא נמצא יכול להיות שיש לו תלות מסויימת בממסד, אני מכיר שופטים בדימוס שקיבלו שכר והשכר שלהם היה שנוי במחלוקת ונקבע מדי פעם בפעם, הם לא תלויים, האנשים האלה הם לא אנשים עצמאיים בהגדרת התפקיד, יכול להיות שמבחינת האישיות רובם אנשים שיודעים להתעלות ולא ימכרו את עצמם תמורת בונוס שהם יקבלו מהגוף שמשלם להם את השכר.

מיכאל איתן: מאחר ואנחנו עוסקים בנושאים מאוד רגישים צריך להביא בחשבון שבהחלט יכולות להיות סיטואציות השכם והערב שאדם שעומד בראש ועדת בחירות, ועדת בחירות זו תקופה של עימות חזק מאוד על אינטרסים, כבוד ופרסטיז'ה ועל מעמד, ואנשים נלחמים והרוב שמארגן את הבחירות מכוח היותו חלק מהממסד ומשלם את שכרו של יו"ר ועדת הבחירות, יש לנו ספק אם הדבר הזה לא משפיע על תפקודו של יו"ר ועדת בחירות.

מיכאל איתן: מטרת החקיקה שלנו היא לקבוע שצריך להיות שופט בדימוס בראש הועדה, מתוך הנחה שכאשר יש שם אדם כזה לפחות זו תהיה בושה לעשות דברים שלפעמים עושים אותם כשאין אדם כזה.

מיכאל איתן: קשה לי לומר שאני אהיה שקט גם כשיש שופט בדימוס ולכן בא השלב השני.

מיכאל איתן: השלב השני אומר שכאשר מתקבלות החלטות וההחלטות האלה פוגעות במיעוט, למיעוט יש זכות לערער בפני גוף חיצוני אולטימטיבי מבחינתנו, זה בית המשפט.

מיכאל איתן: והחלטה של ועדת בחירות שהיא החלטה שהתקבלה לפי טענת אחד הצדדים, משיקולים פסולים, שלא כדין ויש עליה ערעור והיא פוגעת בזכויות ובמהלך הבחירות, זו יכולה להיות כל החלטה של ועדת בחירות שנוגעת לבחירות, תהיה עליה זכות ערעור לבית המשפט ושם הדברים יתבררו.

מיכאל איתן: אני משוכנע שעצם העובדה שגופים כאלה ידעו שיש זכות ערעור קלה ונגישות לבית משפט על כל החלטה שהם אמורים לקבל, זה יהיה בבחינת תמרור אזהרה מראש וכמות ההחלטות החד צדדיות המנוגדות לחוק שהגופים האלה יקבלו, מראש תהיה הרבה יותר קטנה כי הם ידעו שהכל עומד במבחן.

מיכאל איתן: במרחק זמן של מספר שעות, תמורת תשלום אגרה מסויימת כל הענין יכול להתברר כעבור יום יומיים שלושה בפורום אחר והם ישימו את זה לנגד עיניהם.

מיכאל איתן: אנחנו רוצים למצוא את עצמנו במצב שבו המשטר הזה יתנהל כפי שאני מתאר אותו, ובעזרתכם ננסח איך זה יבוא לידי ביטוי בחוק.

סיגל קוגוט: הזה בא לידי ביטוי בסעיף ב' בעמוד השני.

סיגל קוגוט: יש הבדל בין מצב שועדת בחירות מנהלת את הבחירות לבין מצב שועדת הבחירות דנה בסכסוכים בבחירות.

סיגל קוגוט: במפלגה יש ועדה שמנהלת ואם יש למישהו טענה הבירור נעשה גם במוסד המפלגתי ועל כך אפשר לגשת להמרצת פתיחה לבית משפט מחוזי.

אלון לוין: בהצעת החוק שאתם מביאים אתם לא אומרים את הכל.

אלון לוין: אתם לא אומרים שיש פסיקה של העליון שלא תומך בכם, יש פסיקות של בית המשפט המחוזי שלא תומך בכם, אתם מביאים בהצעת החוק שלכם איזה שהיא אמירה, אתם מביאים פסק דין בהמרצת פתיחה של בית המשפט המחוזי, פסק דין שניתן כנגד ההסתדרות בתהליך של בחירות.

אלון לוין: אתם לא אומרים שיש פסיקות אחרות של שופטים של בית המשפט המחוזי שאימצו פסיקות של בית המשפט העליון על כל הנושא החוקתי, על ההבחנה שעשה בית המשפט העליון בפסקי דין של מפלגת העבודה עוד בזמנו, אם זה נושא חוקתי מהותי, על מי הוא חל על הנושא החוקתי, האם הנושא הזה הוא צנדנטלי לדיונים אם הוא נושא מהותי.

אלון לוין: אתם בכלל מתעלמים מכל הנושא הזה.

אלון לוין: בתי המשפט שטיפלו בארגונים או במפלגות היו להם כל מיני אמירות, לנושא הארגון הגדול במדינה, ההסתדרות, היו להם אמירות מאוד מיוחדות מבחינת מה זה הארגון הזה, איך הם מחשיבים את הארגון.

אלון לוין: הפסיקה היא גם בבתי המשפט, גם בבתי הדין לעבודה, ויש להם רציונאל לקטע הזה מה הוא מעמדה של ההסתדרות.

אלון לוין: בתי המשפט מאוד מכבדים גם את המוסד הזה אבל יותר מכל את המוסד השיפוטי הפנימי שלה, שלא כמו בארגונים אחרים.

אלון לוין: יש פה מעמד של מוסד שיפוטי פנימי שנדון בבתי המשפט בעשרות פסקי דין, ולא ביקשו עיכוב הליכים נגדו.

אלון לוין: השופטת אליעז הלכה לפי מה שנפסק בבית המשפט העליון ועשתה הבחנה והיא שאלה שלוש שאלות.

אלון לוין: ראשית כל היא אמרה, בואו נראה אם זה נושא חוקתי.

אלון לוין: לא כל נושא שנמצא בתקנון הבחירות הוא נושא חוקתי.

אלון לוין: בתחילת הדברים אמרתי שהולכים לעשות איזה שהוא אבסורד ולהציף את בית המשפט המחוזי.

אלון לוין: נאמר שיש נושא של מיקום קלפי, באו לועדת הבחירות המרכזית ואמרו מיקום הקלפי הזה צריך להיות ברח' זה וזה.

אלון לוין: ועדת הבחירות נתנה החלטה ואמרה לא, אני מכיר עשרות החלטות על מיקום קלפי.

אלון לוין: מה שאתם הולכים לעשות זה לומר שזה נושא חוקתי, אבל לא רק זה, אתה אומר שערעור על החלטת ועדת בחירות מרכזית בראשות שופט לגבי מיקום של קלפי יהיה בבית המשפט המחוזי או בבית המשפט המינהלי.

אלון לוין: הרי עד שבית המשפט המחוזי ידון בתביעה יסתיימו הבחירות ויהיו כבר תוצאות, ואם לא, אתם מעכבים את כל תהליך הבחירות.

אלון לוין: ויש אבסורדים נוספים.

אלון לוין: אדם לא שילם שישה חודשים עבור דמי חבר.

אלון לוין: הנושא הזה הולך לועדת הבחירות המרכזית, אמרו לו שילמת רק חמישה חודשים, אומר לא.

אלון לוין: במקרה זה אתה אומר שהוא צריך לפנות לבית המשפט במקום לפנות לרשות השיפוט שהיא רשות שיפוט ארצית שיושבים שם אנשים שמבינים בנושא הבחירות יותר מכל אחד אחר ושמטפלים בזה שנים, ודנים בנושא הזה במהירות המירבית וממשיכים בתהליכי הבחירות.

אלון לוין: עכשיו אני מדבר על הנושאים החוקתיים.

אלון לוין: אומר בית המשפט המחוזי, לאחר סיווג נושא המחלוקת כענין קונסיטוציוני נערכת חלוקה פנימית בין עניינים חוקתיים במהותם המעוררים שאלות בעלות השפעה כללית, לבין עניינים הכוללים שאלות חוקתיות שאינן אלא אינצנדנטליות לסכסוך.

אלון לוין: על הקבוצה הראשונה בלבד, אומר בית המשפט, חלה הוראת סעיף 3, היינו שזה לא בריר בבוררות וזה צריך להיות בבית המשפט המחוזי.

מיכאל איתן: אני רוצה שהדבר הזה יהיה ברור, אני לא אומר שהשופט שפוסק אולי הוא לא מושפע מזה, אבל תבינו את הסיטואציה, יש פה רוב ויש מיעוט, הרוב מחזיק את השופט, הוא משלם לו את השכר, הוא קובע כמה שעות יצא לו בסוף השיק, הוא אומר לו אתה לא יכול יותר, אין לנו תקציב, אתה יכול לדון רק כך וכך.

מיכאל איתן: אבל כאן יש לנו ברירה, אנחנו יודעים את המציאות, אנחנו יודעים מה קורה במפלגות.

מיכאל איתן: אני רואה מול העיניים שלי את מה שאני עברתי עשרות שנים כחבר בתנועת הליכוד שהיא תנועה דמוקרטית שחיה עם הבעיות של הדמוקרטיה, שמנסים להפוך אותה לג'ונגל אבל זה לא ג'ונגל, זו דמוקרטיה עם מפלגה של 300 אלף איש שרוצה לתת ביטוי ומנצלים את הדמוקרטיה.

מיכאל איתן: הדמוקרטיה היא דבר שברירי אז אם אתה נותן ל300- אלף איש אז באים גם פושעים, הם רוצים להשפיע על השלטון, הם לא ילכו למרץ, הם רוצים להגיע ישר לליכוד, ישר לראש הממשלה ולשרים, זה מושך אותם ומאחר והמפלגה פותחת את עצמה אז המפלגה צריכה להתנהל ואני חושש שינצלו את הפתיחות הזאת ורוב יעשה מה שעושה ואין על זה שליטה אחר כך.

מיכאל איתן: כשהמפלגה היא ענקית אז בגלל הכוחות הגדולים האלה הפערים בין הצמרת לבין מה שקורה בשטח הם עצומים.

מיכאל איתן: וצריך להקפיד שתהיה על זה ביקורת.

מיכאל איתן: על גוף של 300 אלף איש אין ביקורת כספית, ממנים מקורבים והאינטרס הציבורי נפגע.

חיים כץ: לתקן את העוולות האלה זה אלפי דולרים לעו"ד, למה צריך את הגועל נפש הזה, את השחיתות הזאת, למה אנחנו צריכים את זה.

חיים כץ: מוסד מסואב, שופט שמגיש מועמדות לרשות השיפוט אחרי כל התהליך הוא פוסל את עצמו וצריך להתחיל את הכל מחדש.

חיים כץ: ובינתיים יושב שם אדם שלא נבחר, יושב שנה ושבעה חודשים בתפקיד מזכיר מועצת הפועלים, עושה הסכמים של כל האיזור, אדם שלא הגיש מועמדות לתפקיד ומכהן בתפקיד שנה ושבעה חודשים.

חיים כץ: זה גוף מושחת, אין לו מקום במקומותינו.

אלון לוין: יש פה איזו שהיא בעיה משפטית שכתוב פה שועדת הבחירות תדון בנושא שקשור לתקנון הבחירות, אם אני לוקח את הזה תראו מה יכול להיות פה.